Sherlock Holmes
Pes rodu Baskervillovcov

Vyšlo aj v tlačovej podobe

Objednať môžete na
www.fragment.sk

www.albatrosmedia.sk

Sir Arthur Conan Doyle

Sherlock Holmes

Pes rodu Baskervillovcov – e-kniha

Copyright © Albatros Media a. s., 2022

Všetky práva vyhradené.
Žiadna časť tejto publikácie nesmie byť rozširovaná
bez písomného súhlasu majiteľov práv.

Sherlock Holmes: The Hound of the Baskervilles

Copyright: © Sweet Cherry Publishing [2021]

Licensor: Sweet Cherry Publishing United Kingdom [2022]
Adapted by Stephanie Baudet

Translation © Silvia Slaničková, 2022

Slovak edition © Albatros Media Slovakia, s. r. o., 2022

Všetky práva sú vyhradené. Žiadna časť tejto publikácie sa nesmie kopírovať
a rozmnožovať za účelom rozširovania v akejkoľvek forme alebo akýmkoľvek
spôsobom bez písomného súhlasu vydavateľa.

ISBN v tlačenej verzii 978-80-566-3177-5

ISBN e-knihy 978-80-566-3195-9 (1. zverejnenie, 2022) (epub)

ISBN e-knihy 978-80-566-3196-6 (1. zverejnenie, 2022) (mobi)

ISBN e-knihy 978-80-566-3197-3 (1. zverejnenie, 2022) (ePDF)

Prvá kapitola

Ráno, keď sa začal tento zvláštny prípad, prebiehalo ako každé iné. Holmes sedel za stolom, raňajkoval a prezeral si titulky v Timesoch. Prisadol som si a nalial si kávu.

Práve som si odhryzol z hrianky, keď sa Holmes zarazil a pozrel von z okna.

„Domnievam sa, že vonku práve zastala drožka, Watson. Ktovie, či nebudeme mať návštevu.“ Vyskočil a prešiel k obloku. „Ha! Presne, ako som povedal!“

O chvíľu sa ozval zvonček pri dverách a naša domáca, pani Hudsonová, otvorila dvere.

Vošiel vysoký, chudý muž. Mal dlhý, hákovitý nos a spoza okuliarov so zlatým rámom mu žiaril pár jasných očí.

„Pán Sherlock Holmes?“ opýtal sa muž a vystrel ruku na pozdrav.

„Presne tak. A toto je môj priateľ, doktor Watson. Ako vám môžeme pomôcť?“ opýtal sa Holmes.

„Volám sa doktor Mortimer a prišiel som za vami vo veľmi zvláštnej veci. Počul som, že ste najväčší odborník na záhady.“

„Prosím, porozprávajte mi podrobnosti.“

„Mám tu jeden starý rukopis,“ začal doktor Mortimer.

„Všimol som si ho, len čo ste vošli,“ prerušil ho Holmes. „Ak nie je falošný, je približne z roku 1730.“

„Presnejšie z 1742,“ ohromene prisvedčil Mortimer. „Je to rodinná listina, ktorú mi zveril sir Charles Baskerville. Pred niekoľkými mesiacmi zomrel vo svojom dome v Devone. Nebol som len jeho lekár, ale aj priateľ. Listina hovorí o legende, ktorá je spätá s rodinou Baskervillovcov. Som presvedčený, že súvisí so zvláštnou záležitosťou, ktorá ma k vám priviedla.“

Holmes sa oprel v kresle, spojil si končeky prstov na rukách a zatvoril oči.

Doktor Mortimer si odkašľal a začal čítať.

Koniec ukážky